آمریکا پرزیدنتی باراک اوباما، یونانیستان، آلمانیا و پرو-نو ایچه‌رن خاریجی سیاحتی اؤنجه‌سی آغ ائوده مطبوعات منسوب‌لاری‌نین سوال‌لارینی جوابلادی.
آمریکا باشقان‌لیغی‌نین چوخ اهمیت‌لی بیر وظیفه اولدوغونا دقتی چکن اوباما، سئچیلمیش پرزیدنت ترامپلا اووال اوفیسده "صمیمی" بیر گؤروشمه ائتدیگینی خاطیرلاددی.
"ترامپ ایله اولابیلدیغیم قدر دوروستدوم." ایفاده‌سینی ایستیفاده ائدن اوباما، ترامپ‌ین "ایدئولوژیکدن چوخ پراگماتیست" بیر آدام اولدوغونو ایفاده ائتدی.
اوباما، ترامپ‌ین باشقان اولا‌راق آلاجاغی قرارلارین اؤزونه باغلی اولاجاغینی سؤیله‌یه‌رک، سئچیم کامپانیاسی ایجرا ائتمکله اؤلکه ایداره ائتمه‌نین عینی شئی اولمادیغینا توخوندو.
ترامپ‌ین باشقان‌لیغینا دایر قایغی‌لاری‌نین اولدوغونو یازان باشقان اوباما،
"فدرال حکومتیمیز و دموکراسیمیز سرعت قایغی دئییل، اوقیانوس گمیسی. پرزیدنت‌لیگه گلدیگیمده من بونو فرق ائتدیم." قیمتلندیرمه‌سینی ائتدی.
اوباما، آمریکا ایله ناتو آراسین‌داکی علاقه‌لره ده توخوندو.
اوباما،
"آمریکا‌نین، ناتو ایله گوجلو و محکم علاقه‌سینی قوروماغا یؤنوندکی نیتینده هر هانسی بیر ضعیفلمه یوخدور." آچیقلاماسی ائتدی.
اوباما، سوریه‌ده 6 ایلدیر داوام ائدن ایچ ساواشی‌نین باشقان‌لیغی مدتینده سونلاندیریلامادیغینا دایر بیر سوال اوزرینه، بو اؤلکه‌ده وکالت ساواشلارییلا "کومپلکس بیر وضعیت" اولدوغونو وورغولادی.
